CELEX: 62012CN0470
Language: da
Date: 2012-10-19 00:00:00
Title: Sag C-470/12: Anmodning om præjudiciel afgørelse indgivet af Okresný súd di Svidník (Den Slovakiske Republik) den 19. oktober 2012 — Pohotovosť, s.r.o. mod Miroslav Vašuta

16.2.2013   
            
            
               DA
            
            
               Den Europæiske Unions Tidende
            
            
               C 46/12
            
         Anmodning om præjudiciel afgørelse indgivet af Okresný súd di Svidník (Den Slovakiske Republik) den 19. oktober 2012 — Pohotovosť, s.r.o. mod Miroslav Vašuta
   (Sag C-470/12)
   2013/C 46/21
   Processprog: slovakisk
   
      Den forelæggende ret
   
   Okresný súd di Svidník
   
      Parter i hovedsagen
   
   
      Sagsøger: Pohotovosť, s.r.o.
   
      Sagsøgt: Miroslav Vašuta
   
      Præjudicielle spørgsmål
   
   
               1)
            
            
               Skal artikel 6, stk. 1, artikel 7, stk. 1, og artikel 8 i Rådets direktiv 93/13/EØF [af 5. april 1993] om urimelige kontraktvilkår i forbrugeraftaler (1), sammenholdt med artikel 47 og 38 i Den Europæiske Unions charter om grundlæggende rettigheder, fortolkes således, at de er til hinder for en national bestemmelse, såsom § 37, stk. 1 og 3, i Exekučný Poriadok (lov om fuldbyrdelse og sikrende retsmidler), der ikke giver en forbrugerbeskyttelsesorganisation ret til at intervenere i en tvangsfuldbyrdelsesprocedure?
            
         
               2)
            
            
               I tilfælde af, at det første spørgsmål besvares med, at ovennævnte lovbestemmelse ikke er i strid med [EU]-retten, skal bestemmelserne i § 37, stk. 1 og 3, i lov om fuldbyrdelse og sikrende retsmidler da fortolkes således, at de ikke er til hinder for, at en national domstol i medfør af [direktivets] artikel 6, stk. 1, artikel 7, stk. 1, og artikel 8 indrømmer en forbrugerbeskyttelsesorganisation ret til at intervenere i en fuldbyrdelsesprocedure?
            
         
      (1)  EFT L 95, s. 29.